CELEX: 32011R1272
Language: el
Date: 2011-12-05 00:00:00
Title: Εκτελεστικός κανονισμός (ΕΕ) αριθ. 1272/2011 της Επιτροπής, της 5ης Δεκεμβρίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

8.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 325/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1272/2011 ΤΗΣ ΕΠΙΤΡΟΠΉΣ
   της 5ης Δεκεμβρίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδονται από τις τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Αρωματικό παρασκεύασμα αποτελούμενο από μείγμα ευωδών ουσιών (καρβακρόλη, κινναμωμαλδεΰδη και ελαιορητίνη πιπεριάς) και υδρογονωμένο φυτικό λίπος (μικροεγκλεισμός).
                              Το προϊόν χρησιμοποιείται στη βιομηχανία ζωοτροφών ως διεγερτικό της όρεξης, σε ποσότητες 75 g έως 300 g/1 000 kg ζωοτροφής για μοναγαστρικά ζώα.
                           
                        
               
                  3302 90 90
               
               
                  Η κατάταξη διέπεται από τους γενικούς κανόνες 1, 3 (α) και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 23, από τη σημείωση 2 του κεφαλαίου 33 και από το κείμενο των κωδικών ΣΟ 3302, 3302 90 και 3302 90 90.
                  Το προϊόν αποτελείται από ευώδεις ουσίες κατά την έννοια της σημείωσης 2 του κεφαλαίου 33.
                  Παρόλο που το προϊόν προορίζεται να χρησιμοποιηθεί στις ζωοτροφές ως πρόμειγμα διεγερτικών της όρεξης ουσιών, έχει διατηρήσει τα ουσιώδη χαρακτηριστικά του αρχικού υλικού (ευώδεις ουσίες). Επομένως, η κατάταξη στην κλάση 2309 ως παρασκεύασμα του τύπου που χρησιμοποιείται για τη διατροφή των ζώων αποκλείεται σύμφωνα με τη σημείωση 1 του κεφαλαίου 23.
                  Δεδομένου ότι το προϊόν πρέπει να θεωρηθεί μείγμα μιας ή περισσοτέρων ευωδών ουσιών σε συνδυασμό με πρόσθετο φορέα, εμπίπτει στην κλάση 3302 (βλέπε επίσης πρώτη παράγραφο, σημείο (6), των Επεξηγηματικών Σημειώσεων του Εναρμονισμένου Συστήματος (ΕΣΕΣ) για την κλάση 3302).
                  Συνεπώς, πρέπει να καταταχθεί στον κωδικό ΣΟ 3302 90 90.
               
            
                  
                              2.
                           
                           
                              Αρωματικό παρασκεύασμα αποτελούμενο από ελαιορητίνη πιπεριάς σε υδρογονωμένο φυτικό λίπος (μικροεγκλεισμός) με υδροξυπροπυλομεθυλοκυτταρίνη ως συνδετικό υλικό.
                              Το προϊόν χρησιμοποιείται στη βιομηχανία ζωοτροφών ως διεγερτικό της όρεξης σε ποσότητες 12,5 g έως 50 g/1 000 kg ζωοτροφής για μηρυκαστικά.
                           
                        
               
                  3302 90 90
               
               
                  Η κατάταξη διέπεται από τους γενικούς κανόνες 1, 3 (α) και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 23, από τη σημείωση 2 του κεφαλαίου 33 και από το κείμενο των κωδικών ΣΟ 3302, 3302 90 και 3302 90 90.
                  Το προϊόν αποτελείται από μία ευώδη ουσία κατά την έννοια της σημείωσης 2 του κεφαλαίου 33.
                  Παρόλο που το προϊόν προορίζεται να χρησιμοποιηθεί στις ζωοτροφές ως πρόμειγμα διεγερτικών της όρεξης ουσιών, έχει διατηρήσει τα ουσιώδη χαρακτηριστικά του αρχικού υλικού (ευώδης ουσία). Επομένως, η κατάταξη στην κλάση 2309 ως παρασκεύασμα του τύπου που χρησιμοποιείται για τη διατροφή των ζώων αποκλείεται σύμφωνα με τη σημείωση 1 του κεφαλαίου 23.
                  Δεδομένου ότι το προϊόν πρέπει να θεωρηθεί μείγμα μιας ή περισσοτέρων ευωδών ουσιών σε συνδυασμό με πρόσθετο φορέα, εμπίπτει στην κλάση 3302 (βλέπε επίσης την πρώτη παράγραφο, σημείο (6), των ΕΣΕΣ για την κλάση 3302).
                  Συνεπώς, πρέπει να καταταχθεί στον κωδικό ΣΟ 3302 90 90.
               
            
                  
                              3.
                           
                           
                              Αρωματικό παρασκεύασμα αποτελούμενο από μείγμα ευωδών ουσιών (κινναμωμαλδεΰδη, ευγενόλη) σε υπόθεμα πυριτίας,σε κυτταρίνη και μεθυλοκυτταρίνη (μικροεγκλεισμός).
                              Το προϊόν χρησιμοποιείται στη βιομηχανία ζωοτροφών ως διεγερτικό της όρεξης σε ποσότητες 12,5 g έως 50 g/1 000 kg ζωοτροφής για γαλακτοκομικές αγελάδες.
                           
                        
               
                  3302 90 90
               
               
                  Η κατάταξη διέπεται από τους γενικούς κανόνες 1, 3 (α) και 6 για την ερμηνεία της Συνδυασμένης Ονοματολογίας, από τη σημείωση 1 του κεφαλαίου 23, από τη σημείωση 2 του κεφαλαίου 33 και από το κείμενο των κωδικών ΣΟ 3302, 3302 90 και 3302 90 90.
                  Το προϊόν αποτελείται από ευώδεις ουσίες κατά την έννοια της σημείωσης 2 του κεφαλαίου 33.
                  Παρόλο που το προϊόν προορίζεται να χρησιμοποιηθεί στις ζωοτροφές ως πρόμειγμα διεγερτικών ουσιών της όρεξης, έχει διατηρήσει τα ουσιώδη χαρακτηριστικά του αρχικού υλικού (ευώδεις ουσίες). Επομένως, η κατάταξη στην κλάση 2309 ως παρασκεύασμα του τύπου που χρησιμοποιείται για τη διατροφή των ζώων αποκλείεται σύμφωνα με τη σημείωση 1 του κεφαλαίου 23.
                  Δεδομένου ότι το προϊόν πρέπει να θεωρηθεί μείγμα μιας ή περισσοτέρων ευωδών ουσιών σε συνδυασμό με πρόσθετο φορέα, εμπίπτει στην κλάση 3302 (βλέπε επίσης την πρώτη παράγραφο, σημείο (6), των ΕΣΕΣ για την κλάση 3302).
                  Συνεπώς, πρέπει να καταταχθεί στον κωδικό ΣΟ 3302 90 90.